Smashwords – Gees van die Labrador – a book by Makkie de Beer
The book provides entertainment, especially to those who wonder about life on a farm. Country folk on the other hand may be taken back to their own days on the farm and find themselves reminiscing about their carefree times in the country. The book is based on a more simple life around a small rural town in the "Riemland" or thong country. Experience farm life as only Makkie can cook it up. More
Makkie de Beer skryf uit haar hart uit en het 'n wye ervaring van die lewe en 'n uiteenlopende vriendekring. Haar karakters voel later soos familielede en vriende wat jy bladsy vir bladsy beter leer ken en liefkry. Hulle is nie sonder foute nie en net soos ons gewone mense, probeer hulle om 'n lewe te maak vir hulleself en hulle geliefdes. Ervaar die hartklop van 'n plaas en voel saam met hulle, in hulle menslike pogings om geluk en liefde te vind. Nader aan die grond en midde in die natuur wissel die emosies soos die seisoene – van bittere koue sneeu-bedekte vlaktes tot warm luilekker somersdae.
Ontspan bietjie hierdie vakansie en gaan kuier op 'n rivierplaas in die Riemland.
Tags: farm family dog animal labrador war and military riemland plaaslewe
Review by: Doris Koekemoer on Oct. 15, 2012 :
Hierdie plaasstorie ruik vir my net soos my ouma se kombuis op De Kroon naby Brits. Dit laat my mond water vir die lekker kos wat op die ou koolstoof gemaak word. Ek verlang na die lang kuier op die skaduryke stoep van die ou opstal met sy dik rousteen mure en rooi gepoleerde vloere waarop die honde uitgestrek lê en slaap.
Dankie vir die geskiedenis van El Alamein en hoe dit die jong manne beïnvloed het in hulle latere lewens. "'n Duisend kanonne het dag en nag die Duitse stellings gebombardeer en "Satan se Tuin" vir hom sooi vir sooi omgespit en natgelei met mensebloed." Hierdie stukkie uit tannie se beskrywing van die geveg, sal ek seker nooit vergeet nie. Wat egter my hart aan flarde geskeur het was die smart van die moeders en geliefdes van die jong mans wat nooit terug gekom het van die oorlog af nie. "Net 'n pakkie met sy persoonlike goedjies en haar laaste brief – is dit al wat van Jan se lewe oorgebly het? By 734 ander families in Suid-Afrika het soortgelyke pakkies aangekom van almal wat gesneuwel het by El Alamein."
Nou swem die letters opnuut voor my oë en as ek kon sou ek vir tannie 10 sterre gegee het vir die pragtige storie van Wagter en sy baas.